text: Kay Perú Mama llaqtapiqa, kay qhipa watakunapi 5 watanman manaraq chayaq irqichakunaqa yarqaypipuniraq ari kachkanku, chay llakitaqa manaraq llallichkanchikchu. Kikin ENDESmi kayhinata willakun: 2004 watamanta 2005 watakama Perú Mama llaqtapiqa sapa pachakmanta 24 kuraq wawakunaraqmi yarqaypi uywasqa tarikun, hawa llaqtakunapiqa sapa pachak irqikunamanta 39si yarqaypi uywasqaraq tarikun, chayqa manaraq pichqa watayuq irqikuna. Wawakunaqa manaraq 5 watanman aypachkaspa wakcha yawarniyuqña kachkanku, chayqa mikhusqankupi "hierro" sutiyuq mikhuna pisisqanrayku. Chay wakcha yawarniyuq unquyqa sapa pachakmanta 46 kuraq manaraq 5 watanman aypaq wawakunapi tarikusqa, hawa llaqtakunapiqa sapa pachak wawamanta yaqa 53 chay unquyniyuqña kasqa. (ENDES continua 2004- 2005).